קידוש השם: אלישיב אליהו, צעיר חרדי בן 18 שלומד במדרשה החרדית "נחלת יעקב" בטבריה, ניצח באליפות אירופה בהרמת משקולות לנוער שנערכה בימים האחרונה בסרביה - ואף שבר שיא עולמי בלחיצת חזה.
כזכור, לפני כארבעה חודשים פורסם ב"כיכר השבת" סיפורו המיוחד של אלישיב שנזרק בעבר מישיבות שונות בהן למד, עד שהגיע למדרשה הטבריינית שמפעילה חוגים שעוסקים בכושר גופני. אלישיב שהתאמן בהרמת משקולות, זכה לפני מספר חודשים במקום הראשון בתחרות ארצית בהרמת משקולות לנוער, ונבחר לייצג את ישראל באליפות אירופה שנערכת בסרביה.
את הבשורה על זכייתו במקום הראשון בתחרות בישראל, קיבל אז אלישיב בזמן חגיגת סיום מסכתות סוכה וסוטה במדרשה בה הוא לומד. בשיחה שקיים אז עם "כיכר השבת" הוא אמר כי "האימונים היו קשים מאד" וכי הוא השקיע בהם הרבה שעות בשבוע. "ציפיתי לזכות במקום הראשון ואני שמח שזה אכן קרה".
כאמור, בשבוע האחרון, במהלך התחרות בסרביה, הוא זכה במקום הראשון ושבר שיא בלחיצת חזה, אחד משלושת המקצועות - דד ליפט, סקוואט ולחיצת חזה.
הרב רביץ, רב המדרשה בה לומד אלישיב, סיפר כי "אליהו הוא ילד שקט מאוד, מה שבאמת מאפיין אותו זו העקביות וסימון המטרה. אין ספק שאליהו אליישיב הוא סמל המוסד של מדרשת נחלת יעקב".
אבל, "קידוש השם"???
הלו? לא הגזמתם קצת עם ההתרפסות?
למה לא צבא?
מה קידוש ה'?
לאן היגענו??? למה מעודדים כאלה דברים???
עולם התורה גאה בו לקראת יום הדין !
איך מבקשים ברכות ממקדש שם שמים עצום שכזה ?
לא נסחפנו ???
תראו מה הם עושות לחכמי לב !!
מי שמרים משקולות ומנצח יש לו כרטיס כניסה לגן עדן כי הוא קידש את השם ? לא ראינו באף ספרי המוסר את התנאי הזה או את המצוה הזאת . ועוד שנזרק מכמה ישיבות .האם אפשר להתפאר על כך?
בחור לתפארת. משפחה מיוחדת.
אלישיב לא מהזן שנזרק. בדרכו שלו הוא התקדם תוך שלוב של לימודים לבגרות מלאה יחד העיסוק בפעילות גופנית שהביאה אותו להישג הספורטיבי. אך בעיקר הוא לומד תורה , ומחובר ללימוד ובע"ה יהיה בן תורה תלמיד חכם.
כל הכבודדד!!!!! גאים בך!
אם זה עושה לו טוב שיתאמן כמה שירצה.
אבל על מה הקרדיט?????????
בן תורה בחודש אלול.
מה יש בכך להצביע על היותו יהודי?
בסך הכל הוא קידש וייקר את החומר, ותו לא!
אינו בחור ישיבה, ובוודאי שכל מעייניו לא מושקעים באפיק הנקרא 'ד' אמות של הלכה'.
אין שום טענות עליו בהיותו יהודי טוב, אך אינו מייצג את היהדות, ובוודאי לא בו גאוותינו, ובפרט למי שחי את חייו חיים על פי התורה כיהודי מאמין שהולך ברוח התורה והיהדות , ולא פותח חלון לכניסת רוחות זרות והשקפות יווניות.
אין פה שום קידוש ד ' נקודה!
מה קשור הרמת משקולות לקידוש השם?????
חשוב מאד למצוא נקודות חוזקה דרכם נתחבר לעצמנו, משם הדרך לרוחניות , גם היא סלולה יותר.
אני בעד... תמשיך בעז"ה לעשות חייל..
כמה קילו הוא הרים?
למה, אבל למה לבייש אותו?
׳נזרק מכמה ישיבות׳!
הבעיה היא לא ב׳נוער הנושר׳, הבעיה בקהילה החרדית שהחליטה שהיום יהודי טוב הוא יהודי שלומד כל חייו גמרא ומי שלא מתאים ׳נזרק׳ או ׳נושר׳.
מאז ומתמיד יהודים למדו מקצוע והתפרנסו ברובם הגדול!